صدی کا سب سے طویل چاند گہن،۲۷ جولائی کو

اس صدی کا سب سے طویل مکمل چاند گہن ۲۸۔۲۷ جولائی کی رات کو ہوگا جو تقریبا پونے دو گھنٹے تک رہے گا۔

خبر کا کوڈ: ۴۳۶۵۸۹

تاریخ: ۱۴ مهر ۲۰۱۸ - ۱۳:۵۳

رسا نیوز ایجنسی کی رپورٹ کے مطابق، 28 ۔27 جولائی کی رات ایک گھنٹہ 43 منٹ تک چاند پوری طرح زمین کے سایہ میں ہوگا جو نہ صرف سال 2001 سے اب تک کا سب سے طویل مکمل چاند گرہن ہوگا بلکہ اگلے 82 برسوں یعنی 2100 تک اتنا طویل مکمل چاند گرہن دوبارہ نہیں ہوگا۔

اس کے علاوہ 27 جولائی کو مریخ زمین کے ٹھیک سامنے ہوگا۔ اس طرح اس دن زمین سورج اور مریخ کے درمیان میں ہوگی۔

اس طرح جولائی کے آخری اور اگست کے ابتدائی دنوں میں غروب آفتاب سے طلوع آفتاب تک پورے عرصے مریخ دکھائی دے گا اور عام دنوں کے مقابلے زیادہ چمکدار نظر آئے گا۔ یہ 31 جولائی کو زمین کے سب سے قریب ہوگا۔

چاند گرہن کی رات مریخ چاند سے کافی قریب ہوگا اور گرہن کے دوران اسے بنا کسی آلہ کے دیکھا جاسکتا ہے۔

مریخ اوسطا ہر 26 مہینے میں ایک مرتبہ زمین سے سورج کے ٹھیک الٹ سمت میں آتا ہے اور2003 کے بعد پہلی مرتبہ ایسا ہوگا کہ مریخ زمین کے اتنا قریب ہوگا اور اتنا چمکدار دکھائی دے گا۔ اگست 2003 میں یہ تقریبا 60 ہزار سال میں زمین کے سب سے قریب آیاتھا۔/۹۸۸/ ن۹۴۰